- Hát akkor tessék hozzáfogni

*-(Elindítottam, a magnót. A nyanya minden elfogódottság nélkül, lassú lélegzettel, alig észrevehető palócos tájszólással mesélni kezdett Kiss Puki Bálintról, az öles termetű, mindent bíró patkolókovácsról, akit a hadiki híd alatt, a folyó jegén, halálba kergetett a ludvérc.)*

- Nem a lidérc?

- Én ludvércnek tudom, aranyoskám.

- Akkor az úgy is van. Milyenféle dolog a ludvérc, kedves néni?

- Én már elég sokféle ludvércet láttam, aranyoskám. Egyszer ostorszál vékonyságút, amelyik egész üstököscsóvát vont maga után, máskor olyan kicsikéket, mint az egér farka, akkora fényecskékkel a tetejükben, mint a gyufaláng. Melyik milyen. Tegnapelőtt például majdnem akkora ludvérc rohant itt keresztül az udvaron, mint a templom tornya.

- És azt a kedves néni a saját szemével látta?

- Miért? -//- Maga talán még nem látott ludvércet, aranyoskám?ép

- Látni éppenséggel nem láttam -//- Egész mostanáig azt hittem, hogy az csak a mesében van.

- Hát hol dolgozik maga, aranyoskám?.

- Az Eötvös Loránd Tudományegyetemen, kedves néni.

- Érdekes -//- Pedig az én nagyobbik unokám is oda jár. Mit is tanul Jóskánk? -//- Sose akar az eszembe jutni.

- Kibernetikát